# Resolució 1860 del Consell de Seguretat de les Nacions Unides

La Resolució 1860 del Consell de Seguretat de les Nacions Unides fou adoptada el 8 de gener de 2009. Després de recordar les resolucions 242 (1967), 338 (1973), 1397 (2002), 1515 (2003) i 1850 (2008) sobre el conflicte israelià-palestí, el Consell va demanar un alto el foc immediat a la guerra de Gaza després de 13 dies de lluita entre Israel i Hamàs.
Finalment, la resolució va ser infructuosa a mesura que Israel i Hamas l'ignoraven i els combats continuaven.

## Detalls

La resolució va demanar que "un alto el foc immediat a la Franja de Gaza condueixi a una retirada total israeliana, sense impedir el subministrament a Gaza d'aliments, combustible i tractament mèdic, i intensifiqui els acords internacionals per evitar el contraban d'armes i municions". Tots els membres van destacar la importància d'un "alto el foc immediat i durador".

## Votació

La resolució va ser aprovada per 14 vots contra cap i l'abstenció dels Estats Units. Explicant l'abstenció, la secretària d'Estat estatunidenca, Condoleezza Rice, va dir que els EUA volien veure el resultat dels esforços de pau d'Egipte, però van permetre que la resolució continués perquè era un pas en la direcció correcta. Més tard es va revelar que l'abstenció va ser ordenada pel President George W. Bush. El primer ministre israelià Ehud Olmert va dir que Bush estava actuant segons el seu consell.

## Impacte i aplicació

L'estatut d'Israel com a estat membre de les Nacions Unides significa que està obligat, d'acord amb l'article 25 de la Carta de les Nacions Unides, a "acceptar i dur a terme les decisions del Consell de Seguretat".

## Reaccions
### Israel

En un comunicat publicat immediatament després de la sessió del govern d'Israel el 9 de gener, el govern va declarar que no acceptaria la resolució de l'ONU, declarant que "les FDI continuaran actuant per assolir els objectius de l'operació, provocar un canvi en la situació de seguretat al sud del país, d'acord amb els plans que s'han aprovat en iniciar la seva operació." A més, el primer ministre israelià, Ehud Olmert, va considerar la resolució "inabastable" a causa del continu foc de coets per part de Hamàs.

### Hamàs

El mateix dia Ayman Taha, un portaveu de Hamàs a Gaza va dir: "Tot i que som els principals actors del terreny a Gaza, no se'ns va consultar sobre aquesta resolució i no ho han fet tenint en compte la nostra visió i els interessos de la nostra gent."

## Referències

* ↑ «Security Council calls for immediate, durable, fully respected ceasefire in Gaza leading to full withdrawal of Israeli forces». United Nations, 08-01-2009.
* 1 2 «Security Council overwhelmingly calls for immediate Gaza ceasefire». UN News Center.
* ↑ «Security Council calls for cease-fire in Gaza». CNN.com, 08-01-2009 [Consulta: 26 maig 2010].
* ↑ Bush ordered ceasefire retreat at UN Arxivat 2011-04-05 a Wayback Machine., The Independent, January 10, 2009
* ↑ Sengupta, Kim «Olmert claims he told Bush to backtrack on UN ceasefire deal». The Independent [Londres], 14-01-2009 [Consulta: 26 maig 2010].
* ↑ «Olmert says called Bush to force change in U.N. vote». Reuters [Jerusalem], 13-01-2009.
* ↑ United Nations Charter: Chapter V, Article 25
* ↑ Israel rejects UN truce resolution, says Gaza operation to continue, Haaretz, January 9, 2009
* ↑ UN ceasefire call goes unheeded, BBC News Online. Published January 9, 2009.
* ↑ «UN ceasefire call goes unheeded». BBC News Online, 09-01-2009 [Consulta: 26 maig 2010].

## Vegeu també

* Llista de resolucions del Consell de Seguretat de les Nacions Unides 1801 a la 1900 (2008 - 2009)

## Enllaços externs

* PDF Text de la Resolució a UN.org